# มณีรัตน์ ธรรมมณีวงศ์
มณีรัตน์ ธรรมมณีวงศ์ (สกุลเดิม ศรีจรูญ; เกิด 19 กรกฎาคม พ.ศ. 2535) ชื่อเล่น สายไหม เป็นนักแสดงหญิงชาวไทย เป็นที่รู้จักกันในบทบาท “บัว“ จากละครเรื่อง ข้าบดินทร์ (2558)

 ประวัติ 
มณีรัตน์เกิดเมื่อวันที่ 19 กรกฎาคม พ.ศ. 2535 ณ โรงพยาบาลพระราม 9 กรุงเทพมหานคร บิดาชื่ออรุณ ศรีจรูญ และมีพี่สาวอีก 1 คน ส่วนตัวนับถือศาสนาอิสลาม

เข้ารับการศึกษาระดับอนุบาล 1-2 ที่โรงเรียนอนุบาลยุคลธร และย้ายมาเรียนอนุบาล 3 ถึงระดับมัธยมศึกษาปีที่ 6 ที่โรงเรียนวัฒนาวิทยาลัย ช่วงที่เรียนที่ โรงเรียนวัฒนาวิทยาลัย สายไหมเป็นคนที่ชอบทำกิจกรรม เข้าชมรมรำไทย, ละครเวที, พิธีกร, นักร้อง และจิตอาสา โดยเมื่อศึกษาอยู่มัธยมศึกษาปีที่ 4 ได้รับเลือกให้เป็นนักเรียนทุนแลกเปลี่ยน โดยไปเรียนที่ Lee-Davis High School รัฐเวอร์จิเนีย ประเทศสหรัฐอเมริกา ซึ่งระหว่างที่เรียนอยู่ที่สหรัฐอเมริกาในฐานะนักเรียนทุนแลกเปลี่ยน ได้เข้าร่วมชมรมคอรัสและเล่นละครเวทีชมรมดราม่าคลับด้วย หลังจากนั้น เมื่อศึกษาจนถึงระดับมัธยมศึกษาปีที่ 5 สายไหมจึงเดินทางกลับมาเรียนต่อชั้นมัธยมศึกษาปีที่ 6 ที่โรงเรียนวัฒนาวิทยาลัย จนจบระดับมัธยมศึกษาตอนปลาย 

พ.ศ. 2553 มณีรัตน์สอบเข้าเรียนในคณะนิเทศศาสตร์ จุฬาลงกรณ์มหาวิทยาลัย สาขาวิชาการจัดการการสื่อสาร หลักสูตรนานาชาติจนสำเร็จการศึกษาด้วยเกียรตินิยมอันดับ 2 ‘หายเหนื่อย′สายไหม-มณีรัตน์′คว้าเกียรตินิยม อันดับ 2 จุฬาลงกรณ์ฯ‘ นอกจากนี้เธอยังทำกิจกรรมในมหาวิทยาลัยด้วยการเป็นเชียร์ลีดเดอร์ของคณะนิเทศศาสตร์ เมื่ออยู่ชั้นปีที่ 1 และในปีต่อมาก็ผ่านการคัดเลือกได้เป็นจุฬาฯทากร รุ่นที่ 6 ประจำงานฟุตบอลประเพณีธรรมศาสตร์–จุฬาฯ ครั้งที่ 69 อีกด้วย

 การทำงาน 
ในปี 2555 ได้รับการชักชวนจากโมเดลลิ่ง ผลงานชิ้นแรกคือ โฆษณาธนาคารไทยพาณิชย์ ชุด  "SCB เงินฝากประจำ 11 เดือน 11 วัน ชีวิตคือสิ่งที่เปิดกว้าง “สายไหม – มณีรัตน์” นางเอกหวานใสจากหัวใจปฐพี  คู่กับ โก๊ะตี๋ อารามบอย โดยก่อนหน้านี้ สายไหมเริ่มการแสดงละครเวที กับดรีมบ๊อกซ์ ตั้งแต่เป็นนักเรียนชั้นมัธยมของโรงเรียนวัฒนาวิทยาลัย โดยได้รับคัดเลือกให้แสดงในเรื่อง น้ำใสใจจริง เดอะ มิวสิคัล ในปี 2553 และยังได้ร่วมแสดงในละครเรื่อง วิวาห์พระสมุทร ที่ลานเจษฎาบดินทร์ ในปี 2554  และในปี 2555 ได้ร่วมแสดงในละครเวทีเรื่อง ปริศนา เดอะมิวสิคัล ในบท "สิรี" พี่สาวคนกลางของปริศนา

โดยก่อนหน้านั้นได้มีโอกาสรู้จักกับกัญญารัตน์ จิรรัชกิจที่ร้านอาหารแห่งหนึ่ง จึงชวนไปร่วมงานในรายการเซย์ไฮ นอกจากนี้ยังได้ร่วมเล่นภาพยนตร์เรื่อง คิดถึงวิทยา ของค่าย จีทีเอช ในบทของครูจีจี้ และมีโอกาสได้ไปแคสโฆษณานมตราหมีโกลด์ ร่วมกับ แอน ทองประสม เมื่อแอนเห็นแววจึงพาไปเซ็นสัญญากับทางช่อง 3

มณีรัตน์ได้เข้าเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 ในเดือนกุมภาพันธ์ปี 2557 ณัฏฐนันท์ ฉวีวงษ์เลือกให้เธอรับบทเป็น "บัว" ในละครเรื่อง ข้าบดินทร์ เป็นละครเรื่องแรกของเธอกับทางช่อง 3‘สายไหม’ สาวน้อยหน้าใสกับบท แม่บัว ในละคร ข้าบดินทร์'  และในเดือน พฤษภาคม 2557 ได้แสดงละครเรื่อง หัวใจปฐพี รับบท "เอวา" ของบริษัท ทีวีซีน แอนด์ พิคเจอร์ จำกัด

 ครอบครัว 
มณีรัตน์สมรสกับธีรคุปต์ ธรรมมณีวงศ์ ชื่อเล่น หยาง เมื่อวันที่ 25 ธันวาคม พ.ศ. 2561 หลังคบหาได้สี่ปี มีบุตรชายสองคนชื่อ ธีร์กฤตย์ ธรรมมณีวงศ์ (เกิด 24 มกราคม พ.ศ. 2563) ชื่อเล่น ซันซัน'สายไหม มณีรัตน์' เผยโฉมลูกชายคนแรกทายาทธุรกิจ Audi Thailand ตั้งชื่อ ‘น้องซันซัน’ และธีทัพพ์ ธรรมมณีวงศ์ (เกิด 19 พฤษภาคม พ.ศ. 2564) ชื่อเล่น เธียรเธียร

ผลงาน
 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| rowspan = "3" align="center"| 2558 ||align="center"| หัวใจปฐพี ||align="center"| เอวา เชอร์ล็อก (เอวา)
|-
| align="center"| ข้าบดินทร์ ||align="center"| บัว
|-
| align="center"| บันทึกกรรม <small> ตอน เทวดาช่วยด้วย ||align="center"| ขวัญ 
|-
| rowspan = "3" align="center"| 2559 || align="center"| บันทึกกรรม <small> ตอน ความลับของขนมหวาน ||align="center"| มินทิรา (มินต์)
|-
| align="center"| เพลิงนรี ||align="center"| มิรา ไลลา
|-
| align="center"| ซิทคอมข่าวร้อนก่อนไก่โห่ ||align="center"|  นิวส์
|-
| rowspan = "4" align = "center"| 2561 ||align="center"| My Hero วีรบุรุษสุดที่รัก  มนตราลายหงส์ ||align="center"| แหวนพลอย
|-
|align="center"| ดั่งพรหมลิขิตรัก ||align="center"| ม.ร.ว. วิไลเรขา ทินวงศ์ (คุณหญิงแต้ว)
|-
|align="center"| ชาติเสือพันธุ์มังกร ||align="center"| โอ๊วไต้เกียว
|-
|align="center"| รักพลิกล็อก ||align="center"| ศรุดา
|-
|2562 ||align="center"| เพลิงพรางเทียน ||align="center"| สายป่าน (ป่าน) / อุ่นเฮือน
|-
| 2563 ||align="center"| อกเกือบหักแอบรักคุณสามี ||align="center"| มนต์วธู (ม่น) 
|}

 ละครเวที 
 น้ำใสใจจริง เดอะ มิวสิคัล (2553)
 วิวาห์พระสมุทร (2554)
 ปริศนา เดอะมิวสิคัล (2555)

 ภาพยนตร์ 
 คิดถึงวิทยา รับบท ครูจีจี้ (รับเชิญ) (2557)

 เพลง 
 "หวั่นไหวก็พอ" อัลบั้มเพลงประกอบละครเพลิงนรี ร้องร่วมกับธนกฤต พานิชวิทย์

 มิวสิกวิดีโอ 
 "Today" ศิลปิน ภพธร สุนทรญาณกิจ (2554)

 พิธีกร 
 รายการ "เซย์ไฮ" ร่วมกับ กัญญารัตน์ จิรรัชชกิจ (รับเชิญ) (2557)

 รางวัล 
 รางวัลบุคคลต้นแบบ "ลูกตัวอย่างดีเด่น" ประจำปี 2558
 รางวัลสีสันบันเทิงอวอร์ดส 2015 สาขาดาวรุ่งหญิงแห่งปี จากละครเรื่อง ข้าบดินทร์
 เข้าชิงรางวัลโอเค อวอร์ด 2015 สาขาดาวรุ่งดวงใหม่ จากละครเรื่อง ข้าบดินทร์
 เข้าชิงรางวัลคมชัดลึก อวอร์ด ครั้งที่ 13 สาขานักแสดงสมทบหญิงยอดเยี่ยม จากละครเรื่อง ข้าบดินทร์